Philip Repington

Philip Repington eller Repyngdon (1345–1424) var en katolsk kardinal. Han var biskop av Lincoln i England 1404–1419.

Tidlig i livet var han tilhenger av wyclifisme, og ble av den grunn suspendert og ekskommunisert i 1382 i Canterbury. Senere samme år tilbakekalte han vranglæren og ble igjen inkludert i den kirkelige kommunion. Han tilhørte augustinerkorherrene.

Han ble kong Henrik IV av Englands skriftefar og kapellan, og ble så utnevnt til biskop av Lincoln.

Han ble kreert til kardinal den 19. september 1408 av pave Gregor XII.

Referanser

Eksterne lenker
 Biografi på The Cardinals of the Holy Roman Church

Kategori:Engelske kardinaler
Kategori:Augustinerkorherrer
Kategori:Walisiske katolske biskoper
Kategori:Engelske katolske biskoper
Kategori:katolske biskoper av Lincoln